Waterhouse Guest Lodge Waterkloof | LekkeSlaap
Vanaf R900 R810 per nag (vir 2 persone)
Waterhouse Guest Lodge Waterkloof is in Pretoria, en word deur pragtige huise en ambassades in Lawleystraat omring. Dit is naby die Brooklyn Mall en bied maklike toegang tot die N1.
Verblyf is beskikbaar in 14 selfsorg-eenhede wat elk 'n privaat ingang, kombuis of kombuisie, 'n badkamer met 'n stort of 'n bad en 'n privaat stoep of 'n balkon het. Linne en handdoeke word voorsien en veilige parkeerplek is beskikbaar. Al die eenhede het gratis WiFi, DStv met 'n hotelpakket en 24 uur ADT-sekuriteit.
Ons knap voortdurend ons eenhede op om dit vars en modern te hou. Aandag aan detail is oral op die perseel te sien, soos die sierfonteintjies in ons pragtige tuin.
Die gastehuis is naby Pretoria se buiteklub, gimnasiums, Little Company of Mary Hospitaal, Brooklyn MediClinic, SARS-kantore, die Uniegeboue, Unisa (Universiteit van Suid-Afrika), Tukkies (Universiteit van Pretoria), SABS Loftus Versveld en die Staatsteater.